Zwelethu Mthethwa

Zwelethu Mthethwa (s. 1960 Durban) on eteläafrikkalainen valokuvaaja, taidemaalari ja murhaaja.Zwelethu Mthethwa Artnet, viitattu 11.7.2024 Hän kouluttautui taidemaalariksi, mutta on tullut parhaiten tunnetuksi henkilöistä ottamistaan suurista valokuvista.Rebecca Davis, Zwelethu Mthethwa: The artist accused of murder The Daily Maverick 27.8.2013, viitattu 11.7.2024 Usein valokuvat ovat esittäneet siirtotyöläisiä ja köyhiä henkilöitä.Sean Otoole, Zwelethu Mthethwa: Scandal in Bohemia Mail & Guardian 23.8.2013, viitattu 11.7.2024 Mthethwa opiskeli Michaelis School of Fine Artissa ja sai sieltä diplomin vuonna 1985. Hän piti ensimmäisen oman näyttelynsä AVA-galleriassa vuonna 1986. Hän sai tuolloin huomiota pastelliväreillä tekemistään teoksista, joissa yhdisteltiin omakuvaa ja townshipympäristöjä. Mthethwa lähti vuonna 1987 Fulbright-stipendillä Yhdysvaltoihin. Hän sai maisterin arvon Rochester Institute of Technologysta vuonna 1989. Palattuaan Etelä-Afrikkaan hän toimi jonkin aikaa yritysmaailmassa. Vuonna 1995 Mthethwa nimitettiin Michaelis School of Fine Artiin vanhemmaksi luennoitsijaksi. Hän tapasi siellä taiteilija Bongi Bengun, jonka kanssa meni naimisiin joulukuussa 1996. Avioliitto kesti vain kaksi vuotta. Vuonna 1999 Mthethwa lähti opettajan tehtävistään ja ryhtyi päätoimiseksi taiteilijaksi. Mthethwan töitä on ollut näyttelyissä Etelä-Afrikan lisäksi muun muassa New Yorkissa, Espanjassa ja Lontoossa. Deutsche Bank nimesi Frankfurtin-taidegalleriansa yhden siiven hänen mukaansa. Teoksia otettiin Museum of Modern Artin, Scottish National Portrait Galleryyn ja Iziko South African National Galleryyn. Mthethwa oli vuonna 2005 valokuvillaan edustettuna Venetsian biennaalissa.Zwelethu Mthethwa, 51st Venice Biennial 2005 Universes in Universe, viitattu 11.7.2024 Vuonna 2004 hän osallistui Gwangjun biennaaliin ja vuonna 2007 Marrakechin biennaaliin.Zwelethu Mthethwa Informationen zur zeitgenössischen Kunst, viitattu 11.7.2024 2004 Gwangju Biennale Asia Art Archive, viitattu 11.7.2024 Mthethwa ei suostunut ottamaan ihmisistä mustavalkoisia kuvia, koska hänen mukaansa ne riistivät ihmisiltä näiden yksilöllisyyden. Värikkäät valokuvat antavat hänen mukaansa ihmisille arvokkuutta. Vuonna 2001 ja 2002 Mthethwa sai tyttären myöhemmin Englantiin muuttaneen naisen kanssa.Zodidi Dano, Calls mount for murder accused artist to get tough sentence IOL 30.5.2017, viitattu 11.7.2024 == Murha == Aamuyöllä 14. huhtikuuta 2013 Mthethwa hakkasi ja potki 23-vuotiaan Nokuphila Kumalon kuoliaaksi Ravenscraig Roadilla Kapkaupungin Woodstockissa. Hän tallentui valvontakameroihin, minkä lisäksi hänestä tehtiin silminnäkijähavaintoja. Uhri oli Gugulethussa asunut seksityöläinen. Mthethwa lähti rikoksen jälkeen ulkomaille, mutta joutui palattuaan pidätetyksi 5. toukokuuta 2013. Aktivistit kampanjoivat seksityöläisten ihmisoikeuksien puolesta, ja Sex Workers Education and Advocacy Taskforcen johtaja oli todistajana oikeudessa vaatimassa ankaraa tuomiota ja kritisoimassa oikeuslaitosta sen usein osoittamasta välinpitämättömyydestä seksityöläisiä kohtaan. Osa Mthethwan teoksista vedettiin pois paikallisista näyttelyistä. Myös hänen teostensa kansainvälinen kysyntä hiipui. Mthethwa vetosi oikeudessa muistinmenetykseen. Kesäkuussa 2017 hänet tuomittiin 18 vuoden vankeusrangaistukseen.Ashleigh Furlong, Artist sentenced to 18 years in prison for murder of sex worker GroundUp 7.6.2017, viitattu 11.7.2024 == Lähteet == Luokka:Eteläafrikkalaiset valokuvaajat Luokka:Eteläafrikkalaiset murhaajat Luokka:Vuonna 1960 syntyneet Luokka:Elävät henkilöt